text: Tant alèrent, qu'il trespasserent
   Le Bras Saint-Jorge. Lors viserent
   Quel part il vorroient torner.
   Ne vous sai pas bien deviser
   Comment cil bras de mer ot non
   Adont; mais ainsi le claime on
   Or endroit que je dit vous ai.
   Ne je la centime part n'ai
   Devisé, si me doinst Diex joie,
   De ce qu'il avint en la voie
   Cléomadès, lui et sa gent :
   Trop i metroie longuement.
   Car moult souvent se combatirent,
   N'ainc à bataille ne faillirent,
   Qu'il seüssent, ne loing ne près,
   K'adès ne fust Cléomadès
   PageV01P262
   Contre celui cui ert li tors,
   Ou gent à gent, ou cors à cors.
  